Palmitoilacija

[thumb|300px|right| Kod palmitoilacije, dodaje se palmitoilna grupa (izvedena iz [palmitinska kiselina|palmitinske kiseline, prikazane gore).]] [thumb| Palmitoilacija ostatka [cisteina]]
[thumb|**Lijevo** Palmitoilacija (crveno) usidrava [ankrin G za plazmatsku membranu. **Desno** Krupni plan. Ostatak palmitila žutom bojom.]]
[thumb| Palmitoilacija [gefirina kontrolira grupiranje receptora i plastičnost GABAergičkih sinapsi  Precizna funkcija palmitoilacije zavisi od određenog proteina koji se razmatra. Palmitoilacija pojačava hidrofobnost proteina i doprinosi njihovoj povezanosti s membranom.  Izgleda da palmitoilacija također ima značajnu ulogu u subćelijskom transportu proteina između membranskih odjeljaka, kao i u moduliranju interakcija protein-protein.
Za razliku od prenilacije i miristoilacije, palmitoilacija je obično reverzibilna (jer je veza između palmitinske kiseline i proteina često tioesterska veza). Obrnutu reakciju u sisarskim ćelijama kataliziraju acil-protein tioesteraze (APT) u citozolu i palmitoil protein tioesteraze u lizosomima. Budući da je palmitoilacija dinamičan, posttranslacijski proces, vjeruje se da je ćelija koristi za promjenu subćelijske lokalizacije, interakcija protein-protein ili kapaciteta vezivanja proteina.
Primjer proteina koji se podvrgava palmitoilaciji je hemaglutinin, membranski glikoprotein koji influenca koristi za vezivanje na receptore ćelije domaćina. Ciklusi palmitoilacije širokog spektra enzima okarakterisani su u posljednjih nekoliko godina, uključujući H-Ras, Gsα, β2-adrenergički receptor i endotelnu sintazu dušik-oksida (eNOS). U transdukciji signala putem G proteina, palmitoilacija α podjedinice, prenilacija γ podjedinice i miristoilacija uključene su u vezivanje G proteina za unutrašnju površinu plazma membrane tako da G protein može interagovati sa svojim receptorom.
## Mehanizam
S-palmitoilaciju uglavnom vrše proteini sa DHHC domenom. Izuzeci postoje u neenzimskim reakcijama. Acil-protein tioesteraza (APT) katalizira obrnutu reakciju. Druge acilne grupe kao što su stearat (C18:0) ili oleat (C18:1) su također često prihvaćene, posebno u biljnim i virusnim proteinima, što termin **S-acilacija** čini korisnijim nazivom.
Nekoliko struktura DHHC domena određeno je korištenjem rendgenske kristalografije. Sadrži linearno uređenu katalitičku trijadu Asp153, His154 i Cys156. Radi na ping-pong mehanizmu, gdje cistein napada acil-CoA, formirajući S-acilirani DHHC, a zatim se acil grupa prenosi na supstrat. Postoje DHHR enzimi, i oni (kao i neki DHHC enzimi) mogu umjesto toga koristiti mehanizam ternarnog kompleksa.
Inhibitor S-palmitoilacije uzrokovane DHHC-om je 2-bromopalmitat (2-BP). 2-BP je nespecifični inhibitor koji također zaustavlja mnoge druge enzime koji obrađuju lipide.
## Biološka funkcija
### Prezentacija supstrata
Palmitoilacija posreduje u afinitetu proteina za lipidne splavi i olakšava grupisanje proteina. Grupiranje može povećati blizinu dva molekula. Alternativno, grupiranje može odvojiti protein od supstrata. Na primjer, palmitoilacija fosfolipaze D (PLD) odvaja enzim od njegovog supstrata fosfatidilholina. Kada se nivo holesterola smanji ili nivo PIP2 poveća, lokalizacija posredovana palmitatom je poremećena, enzim se prenosi na PIP2, gdje nailazi na svoj supstrat i aktivan je putem prezentacija supstrata.
### Opća anestezija
Palmitoilacija je neophodna za inaktivaciju anestezije, indukciju [kalijskih kanala i lokalizaciju GABAAR u sinapsama. Anestetici se takmiče sa palmitatom u uređenim lipidima i ovo oslobađanje dovodi do komponente [membranski posredovana anestezija|membranski posredovane anestezije. Naprimjer, anestetski kanal TREK-1 se aktivira istiskivanjem anestetika iz GM1 lipida. Mjesto palmitoilacije je specifično za palmitat u odnosu na prenilaciju. Međutim, čini se da anestetici konkuriraju nespecifično. Ova neselektivna konkurencija anestetika s palmitatom vjerovatno dovodi do Myer-Overtonova korelacija.
### Formiranje sinapsi
Naučnici su cijenili značaj vezivanja dugih hidrofobnih lanaca za specifične proteine ​​u ćelijskim signalnim putevima. Dobar primjer njegovog značaja je grupiranje proteina u sinapsi. Glavni medijator grupiranja proteina u sinapsi je protein postsinapsne gustoće (95kD) PSD-95. Kada je ovaj protein palmitoiliran, ograničen je na membranu. Ovo ograničenje na membranu mu omogućava da se veže i grupira ionske kanale u postsinapsnoj membrani. Također, u presinapsnom neuronu, palmitoilacija SNAP-25 usmjerava ga na particiju u ćelijskoj membrani. i omogućava SNARE kompleksu da se disocira tokom fuzije vezikula. Ovo palmitoilaciji omogućava ulogu u regulaciji oslobađanja neurotransmitera.
Izgleda da palmitoilacija delta katenin akoordinira promjene zavisne od aktivnosti u sinapsnim adhezijskim molekulama, strukturi sinapsi i lokalizaciji receptora koji su uključeni u formiranje pamćenja.
Prijavljeno je da palmitoilacija gefirina utiče na GABAergičke sinapse.
 
## Također pogledajte
* DHHC domen
* Miristoilacija
* Mijelinski proteolipidni protein
* Palmitoleoilacija
* Prenilacija
* Membranski posredovana anestezija
## Reference 
## Dopunska literatura
*
*Resh, M. (2006) "Palmitoylation of Ligands, Receptors, and Intracellular Signaling Molecules". Sci STK. 359 October 31.
*
 
## Vanjski linkovi
*CSS-Palm - Palmitoylation Site Prediction with a Clustering and Scoring Strategy
*CKSAAP-Palm
*Swisspalm - S-Palmitoylation database

Kategorija:Periferni membranski proteini
Kategorija:Posttranslacijska modifikacija